Stuur my! - www.bybelkennis.co.za
by Coen Slabber · Published 17/06/2016 · Updated 18/06/2016
It is on prayer that the promises wait for their fulfillment, the kingdom for its coming, the glory of God for its full revelation – Andrew Murray
Graig Groeschel sê dat dit een van die gevaarlikste gebede is wat ons kan bid. Baie Christene bid oor dit wat God vir hulle kan doen. Is dit nie tyd om te vra wat ons vir God kan doen nie? Soos: Gee my oë om die behoeftes van ander raak te sien; Gee my ‘n hart wat betrokke raak daar waar U aan die werk is; God my lewe behoort aan U, wat U ook al wil en waar U my ook al lei, hier is ek.
Om te bid dat God jou moet stuur, mag beteken dat Hy jou na ‘n ander plek toe stuur. Hy mag jou in ‘n rigting lei wat jou hele lewe verander. Kom ons kyk na drie mense in die Bybel wat verskillend gereageer het op God se oproep om Hom te volg.
Jona 1:1 – 3: Jona stel dit duidelik dat hy nie op God se roeping gaan reageer nie.
Eksodus 3:4: Moses sê vir God dat dit beter sou wees as Hy dalk iemand anders sou stuur.
Jesaja 6:8: Hier is ek! Stuur my!
Streef ons om soos Jesaja te wees in ons daaglikse lewens? Om sonder huiwering ons beskikbaar te stel? Hoe moet ons ons volledig aan Hom gee? Om dit te kan doen, moet ons waarlik God se teenwoordigheid ondervind, moet ons bewus wees van ons eie sondigheid en moet ons God se genade verstaan. Hierdie is nie ‘n eenmalige besluit nie – dit is ‘n besluit wat ons daagliks moet neem.
Laaste 7 Dae: 4,845
Laaste 30 Dae: 22,236
Laaste 365 Dae: 411,044